pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- กระทรวงดิจิทัลฯ ลงนาม MOU กับ 5 สถาบันการศึกษา พัฒนาหลักสูตรพัฒนาเว็บไซต์
วันพฤหัสบดีที่ 3 สิงหาคม 2560
กระทรวงดิจิทัลฯ ลงนาม MOU กับ 5 สถาบันการศึกษา พัฒนาหลักสูตรพัฒนาเว็บไซต์
กระทรวงดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) ร่วมเป็น สักขีพยานการลงนามบันทึกความเข้าใจ (MOU) ว่าด้วยความร่วมมือในการพัฒนาหลักสูตรการพัฒนาเว็บที่ทุกคนเข้าถึงได้ ระหว่าง กระทรวงดิจิทัลเพื่อเศรษฐกิจและสังคม โดย นางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ปฏิบัติราชการแทนปลัดกระทรวงดิจิทัลเพื่อเศรษฐกิจและสังคม กับผู้บริหาร 5 สถาบันการศึกษา ได้แก่ มหาวิทยาลัยนครพนม มหาลัยราชภัฏอุบลราชธานี มหาวิทยาลัยธุรกิจบัณฑิตย์ วิทยาลัยอาชีวศึกษาขอนแก่น และวิทยาลัยเทคโนโลยีรัตนโกสินทร์ โดยการลงนาม ในครั้งนี้มีวัตถุประสงค์เพื่อร่วมกันพัฒนาหลักสูตรการพัฒนาเว็บไซต์ที่ทุกคนเข้าถึงได้ด้วยการนําหลักสูตรไปใช้ในการเรียนการสอนในแต่ละสถาบัน รวมถึงกิจกรรมอื่นๆ เพื่อพัฒนาบุคลากรในสาขาเทคโนโลยีดิจิทัลให้มีความรู้ความสามารถ และความเชี่ยวชาญด้านการพัฒนาเว็บไซต์ที่ทุกคนเข้าถึงได้ ทั้งนี้ เพื่อเป็นรายวิชาใหม่ในหลักสูตรที่เกี่ยวข้องกับคอมพิวเตอร์ และเทคโนโลยีสารสนเทศของสถาบันการศึกษาเป็นหัวข้อที่ใช้ในการเรียนการสอนในรายวิชาที่เกี่ยวข้องกับการพัฒนาเว็บไซต์ และเป็นหลักสูตรที่ใช้ในกิจกรรมนอกหลักสูตร เมื่อวันที่ 1 สิงหาคม 2560 ณ ห้องประชุม MDES ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
**************************
รัฐบาลไทย-ข่าวทำเนียบรัฐบาล-ก.ไอซีที หารือ วสท. ร่วมพัฒนาด้าน ICT หนุนเศรษฐกิจดิจิทัล
วันอังคารที่ 23 สิงหาคม 2559
ก.ไอซีที หารือ วสท. ร่วมพัฒนาด้าน ICT หนุนเศรษฐกิจดิจิทัล
ก.ไอซีที หารือ วสท. ร่วมพัฒนาด้าน ICT หนุนเศรษฐกิจดิจิทัล
รมว.ไอซีที เผย วสท.หารือแนวทางการพัฒนาบุคลากรด้านICT ของภาครัฐและเอกชนโดยใช้หลักสูตรและมาตรฐานเดียวกัน ระบุได้ยกร่างหลักสูตร ICT Project Management และหลักสูตรมาตรฐานการให้บริการ Cloud เสนอกระทรวงไอซีที บรรจุในสถาบัน TDGA ของ สรอ. รวมถึงการนําบริการ Cloud ไปใช้ให้สอดคล้องกับนโยบายการพัฒนาดิจิทัลเพื่อเศรษฐกิจและสังคม
ดร.อุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที)เปิดเผยว่าประธานคณะกรรมการสาขาวิศวกรรมคอมพิวเตอร์ วิศวกรรมสถานแห่งประเทศไทยในพระบรมราชูปถัมภ์ (วสท.) ได้มาหารือแนวคิดการพัฒนาด้าน ICT โดยเห็นว่าปัจจุบันมีความจําเป็นและขาดแคลนบุคลากรด้าน ICT และดิจิทัล ยุคใหม่ ซึ่งนโยบายเศรษฐกิจดิจิทัลจะประสบผลสําเร็จได้ต้องพัฒนาบุคลากรด้านไอซีทีของหน่วยงานภาครัฐและเอกชนเกี่ยวกับการบริหารจัดการต่างๆ ด้าน ICT ซึ่ง วสท.ได้ยกร่างหลักสูตร ICT Project Management และหลักสูตรมาตรฐานและการให้บริการ Cloud รวมถึงจัดทํามาตรฐานโครงการและการให้คําปรึกษา (Project Management Consultant) การกําหนดมาตรฐานการบริการคลาวด์ (Cloud Computing Services) เพื่อใช้เป็นมาตรฐานเพื่อส่งเสริมให้กลุ่ม Startups และ SMEs ในการพัฒนา Application สําหรับจัดส่งเอกสารรายงานต่อกรมสรรพากรด้วยเทคโนโลยีดิจิทัลผ่านอุปกรณ์อิเล็กทรอนิกส์ หรือ Smart Devices เป็นการยกระดับขีดความสามารถการทํางานและสามารถใช้บริการคลาวด์ขอรับการส่งเสริมด้านการลงทุนจากสํานักงานคณะกรรมการส่งเสริมการลงทุน (BOI) ซึ่งทางคณะกรรมการฯ ได้ร่วมกับ BOI คัดเลือก 29 บริการที่จะได้รับการยกเว้นภาษีสูงสุดไม่เกิน 15 ปี
สําหรับหลักสูตรดังกล่าวของ วสท. สอดคล้องกับภารกิจสํานักงานรัฐบาลอิเล็กทรอนิกส์ (องค์การมหาชน) หรือ สรอ. ที่ได้จัดตั้งสถาบันพัฒนาบุคลากรด้านดิจิทัลภาครัฐ (Thailand Digital Government Academy: TDGA) เพื่อเป็นศูนย์กลางพัฒนาเสริมสร้างขีดความรู้ความสามารถด้านดิจิทัลของบุคลากรภาครัฐทุกระดับอย่างเป็นระบบ โดยร่วมกับสถาบันการศึกษาชั้นนําทั้งรัฐและเอกชน ซึ่งจะมอบหมายให้ สรอ. และ วสท.ร่วมหารือความเป็นไปได้ในการนําหลักสูตร ICT Project Management และหลักสูตรมาตรฐานและการให้บริการ Cloud บรรจุเป็นหลักสูตรในสถาบัน TDGA ต่อไป อันเป็นแนวทางสอดคล้องกับนโยบายการพัฒนาดิจิทัลเพื่อเศรษฐกิจและสังคม (Digital Economy) ที่ได้กําหนดยุทธศาสตร์คลาวด์ (Cloud Strategy) ของประเทศ เพื่อให้ใช้คลาวด์อย่างมีประสิทธิภาพ โดยเฉพาะการนําไปใช้ในการให้บริการรูปแบบอิเล็กทรอนิกส์แก่ประชาชน และผู้ประกอบการ SMEs ในด้านต่างๆ อาทิ e-Tourism, Smart Farming, วิสาหกิจชุมชน, e-Commerce รวมถึงศูนย์ดิจิทัลชุมชนที่มีความโดดเด่นแตกต่างกันไปในแต่ละพื้นที่ อีกทั้งได้จัดให้มีการรวบรวมองค์ความรู้ของแต่ละชุมชนเพื่อประกอบการจัดทํานโยบายของภาครัฐให้ตรงกับความต้องการของประชาชนเพิ่มมากยิ่งขึ้น โดยดําเนินการจัดเก็บองค์ความรู้ในบริการคลาวด์” ดร.อุตตม กล่าวในที่สุด
*************************
รัฐบาลไทย-ข่าวทำเนียบรัฐบาล-นายกรัฐมนตรียืนยันแผนงานปฏิรูปประเทศจะถูกขับเคลื่อนไปในทิศทางที่แก้ปัญหาได้ มุ่งมั่นทำให้ประเทศเดินหน้า ดำเนินการตามความจำเป็นเร่งด่วน เพื่อบรรเทาความเดือดร้อนของประชาชน
วันอังคารที่ 15 พฤษภาคม 2561
นายกรัฐมนตรียืนยันแผนงานปฏิรูปประเทศจะถูกขับเคลื่อนไปในทิศทางที่แก้ปัญหาได้ มุ่งมั่นทําให้ประเทศเดินหน้า ดําเนินการตามความจําเป็นเร่งด่วน เพื่อบรรเทาความเดือดร้อนของประชาชน
นายกรัฐมนตรียืนยันแผนงานปฏิรูปประเทศจะถูกขับเคลื่อนไปในทิศทางที่แก้ปัญหาได้ มุ่งมั่นทําให้ประเทศเดินหน้า ดําเนินการตามความจําเป็นเร่งด่วน เพื่อบรรเทาความเดือดร้อนของประชาชน ทุกภาคส่วนมีบทบาทสําคัญในการปฏิบัติ เน้นย้ําการเปลี่ยนแปลงต้องอาศัยระยะเวลา
วันนี้ (15 พฤษภาคม 2561) เวลา 12.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา กล่าวภายหลังการประชุมคณะรัฐมนตรีถึงกรณีนายบวรศักดิ์ อุวรรณโน ประธานปฏิรูปกฎหมายระบุว่าการปฏิรูปจะสําเร็จยากเพราะให้ส่วนราชการเป็นผู้ปฏิบัติแต่ไม่มีแผนงานว่า อยากให้ทุกคนทบทวนในส่วนของข้าราชการควรมีบทบาทอย่างไรในฐานะผู้ปฏิบัติ เพราะข้าราชการเป็นจุดเริ่มต้นในการขับเคลื่อน ทั้งนี้ ต้องพิจารณาการปฏิรูปในภาพรวมที่มีรายละเอียดอยู่ในแผนปฏิรูป และยุทธศาสตร์ชาติ ซึ่งเป็นระดับนโยบาย ส่วนในระดับปฏิบัติเป็นเรื่องของหน่วยงานต่าง ๆ รวมถึงภาคเอกชน และประชาชนทุกคนต้องร่วมมือกันปฏิรูปประเทศ โดยรัฐบาลได้พยายามดําเนินการปฏิรูปในด้านต่าง ๆ มีผลงานปรากฎในหลาย ๆ ด้าน ซึ่งที่ผ่านมาทุกคนมีส่วนร่วมในการพัฒนาประเทศ ช่วยกันแก้ไขปัญหาความขัดแย้ง ปัญหาการอํานวยความสะดวก ปัญหาการลงทุน หรือด้านสิทธิประโยชน์ต่าง ๆ เป็นต้น ส่วนราชการหรือหน่วยงานที่เกี่ยวข้องก็นํานโยบายต่าง ๆ เหล่านี้ไปสู่การปฏิบัติ โดยมีข้าราชการเป็นผู้ขับเคลื่อนให้เป็นไปตามกฎระเบียบ กฎหมายต่าง ๆ ทั้งในส่วนกลาง ส่วนภูมิภาค และส่วนท้องถิ่น
นายกรัฐมนตรีกล่าวต่อไปว่า รัฐบาลได้ดําเนินการปฏิรูปด้านต่าง ๆ อาทิ ด้านโครงสร้างพื้นฐาน การคมนาคม การเดินทาง การขนส่ง และอื่น ๆ เช่น การแก้ไขปัญหาประปาหมู่บ้าน ได้ดําเนินการแล้วกว่า 7,000 หมู่บ้าน และจะดําเนินการให้เรียบร้อยทั่วประเทศในเร็ว ๆ นี้ ซึ่งการแก้ไขปัญหาหรือปฏิรูปในด้านต่าง ๆ นั้น ได้ดําเนินการตามความจําเป็นเร่งด่วน และเพื่อบรรเทาความเดือดร้อนของประชาชน สิ่งสําคัญคือต้องไม่ให้ปัญหาต่าง ๆ นํามาซึ่งความวุ่นวายมากขึ้นกว่าเดิม ต้องเปลี่ยนแปลงให้ได้โดยอาศัยระยะเวลาและสร้างการรับรู้ ทําความเข้าใจกับประชาชนโดยสื่อมวลชนเป็นผู้มีบทบาทสําคัญ ยืนยันว่าคณะทํางานของรัฐบาลทุกคณะนํานโยบายลงสู่การขับเคลื่อนเพื่อการปฏิบัติในทิศทางที่สามารถแก้ปัญหาได้ และลดผลกระทบที่จะเกิดจากความขัดแย้ง
----------------------------------------------
รัฐบาลไทย-ข่าวทำเนียบรัฐบาล-รมว.วธ.กล่าวปาฐกถาพิเศษและเป็นประธานมอบโล่ “องค์กรธุรกิจคุณธรรมต้นแบบประจำปี ๒๕๖๓”
วันศุกร์ที่ 14 สิงหาคม 2563
รมว.วธ.กล่าวปาฐกถาพิเศษและเป็นประธานมอบโล่ “องค์กรธุรกิจคุณธรรมต้นแบบประจําปี ๒๕๖๓”
รมว.วธ.กล่าวปาฐกถาพิเศษและเป็นประธานมอบโล่ “องค์กรธุรกิจคุณธรรมต้นแบบประจําปี ๒๕๖๓”
วันที่ ๑๔ สิงหาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวปาฐกถาพิเศษและเป็นประธานมอบโล่ “องค์กรธุรกิจคุณธรรมต้นแบบประจําปี ๒๕๖๓” ให้กับนักธุรกิจที่มีคุณธรรม ในงาน “Moral Business Forum 2020” ธุรกิจคู่คุณธรรม นําไทย ฝ่าวิกฤติสู่ความยั่งยืน โดยมี นางยุพา ทวีวัฒนะกิจบวร รองปลัดกระทรวงวัฒนธรรม รศ.นพ. สุริยเดล ทรีปาตี ผู้อํานวยการศูนย์คุณธรรม (องค์การมหาชน) นักธุรกิจ ผู้ประกอบการ และภาคีเครือข่ายด้านวัฒนธรรม เข้าร่วม ณ ห้องประชุมวิภาวดีบอลรูม โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพฯ
ทั้งนี้ กระทรวงวัฒนธรรม โดยศูนย์คุณธรรม (องค์กรมหาชน) ร่วมกับ สํานักงานกองทุนสนับสนุนการสร้างเสริมสุขภาพ (สสส.) และมูลนิธิหัวใจอาสา จัดกิจกรรม “Moral Business Forum 2020” ธุรกิจคู่คุณธรรม นําไทย ฝ่าวิกฤตสู่ความยั่งยืน โดยเชิญนักธุรกิจชั้นนําของประเทศที่ประสบความสําเร็จในการทําธุรกิจอย่างมีคุณธรรม มาร่วมแชร์ประสบการณ์ทํางานเพื่อสร้างแรงบันดาลใจภายใต้ชีวิตวิถีใหม่ (New Normal) นําไทยสู่ความยั่งยืน ณ โรงแรมเซ็นทรารา แกรนด์ แอท เซ็นทรัลพลาซาลาดพร้าว
รัฐบาลไทย-ข่าวทำเนียบรัฐบาล-คณะผู้บริหาร บริษัท Kingsoft Office Software Corporation Limited  จากประเทศสาธารณรัฐประชาชนจีน เข้าหารือกับ ก อุตฯ
วันจันทร์ที่ 20 พฤศจิกายน 2560
คณะผู้บริหาร บริษัท Kingsoft Office Software Corporation Limited  จากประเทศสาธารณรัฐประชาชนจีน เข้าหารือกับ ก อุตฯ
คณะผู้บริหาร บริษัท Kingsoft Office Software Corporation Limited  จากประเทศสาธารณรัฐประชาชนจีน เข้าหารือกับ ก อุตฯ ณ ห้องประชุมกรมโรงงานอุตสาหกรรม
เมื่อวันที่ 17 พฤศจิกายน 2560 : ปลัดกระทรวงอุตสาหกรรม ได้มอบหมายให้ นายอภิจิณ โชติกเสถียร ต้อนรับคณะผู้บริหารบริษัท Kingsoft Office Software Corporation Limited จากประเทศสาธารณรัฐประชาชนจีน นําโดย Mr.Devid Zhong รองประธานฝ่ายต่างประเทศ โดยพบหารือเกี่ยวกับ แนะนําบริษัท Kingsoft Office Software Corporation Limited และบริษัทในเครือ และหารือเกี่ยวกับการลงทุนในโครงการ EEC ตามแนวทาง Thailand 4.0 ณ ห้องประชุมกรมโรงงานอุตสาหกรรม
รัฐบาลไทย-ข่าวทำเนียบรัฐบาล-กระทรวงยุติธรรม ประชุมพิจารณาค่าตอบแทนผู้เสียหายฯ ในคดีอาญา ครั้งที่ ๕
วันพฤหัสบดีที่ 31 พฤษภาคม 2561
กระทรวงยุติธรรม ประชุมพิจารณาค่าตอบแทนผู้เสียหายฯ ในคดีอาญา ครั้งที่ ๕
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๕/๒๕๖๑
ในวันพฤหัสบดีที่ ๓๑ พฤษภาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่าย
แก่จําเลยในคดีอาญา ครั้งที่ ๕/๒๕๖๑ โดยมีนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ผู้แทนกรมพระธรรมนูญ ผู้แทนกรมคุ้มครองสิทธิและเสรีภาพ ผู้ทรงคุณวุฒิด้านการแพทย์ ผู้แทนกรมการปกครอง ผู้ทรงคุณวุฒิด้านสังคมสงเคราะห์ ผู้แทนสํานักงานอัยการสูงสุด และเจ้าหน้าที่ที่เกี่ยวข้อง เข้าร่วมฯ
เพื่อพิจารณาอุทธรณ์คําวินิจฉัยของคณะอนุกรรมการฯ กรณีผู้เสียหาย ๔๑ เรื่อง กรณีจําเลย ๗๖ เรื่อง
กรณีผู้เสียหายร้องทุกข์ขอความเป็นธรรม ๑ เรื่อง และกรณีจ่ายค่าตอบแทนเพิ่มเติมแก่ผู้เสียหาย ๑ เรื่อง
ทั้งนี้ ตั้งแต่ช่วงเดือนตุลาคม ๒๕๖๐ – เมษายน ๒๕๖๑ มีผู้ยื่นคําขอรับความช่วยเหลือ จํานวน ๗,๔๖๙ เรื่อง
โดยคดีที่มีผู้ยื่นคําขอมากที่สุด คือ คดีเกี่ยวกับยาเสพติด รองลงมาคือ คดีชีวิตและคดีเกี่ยวกับทรัพย์สิน ตามลําดับ
ซึ่งดําเนินการแล้วเสร็จ จํานวน ๓,๙๕๓ เรื่อง อยู่ระหว่างดําเนินการ ๓,๕๑๖ เรื่อง
เฉพาะเดือนเมษายน ๒๕๖๑ มีการช่วยเหลือทางการเงินแก่ผู้เสียหายและจําเลยในคดีอาญา
แก่ผู้ยื่นคําขอไปแล้ว ๗๘๙ เรื่อง รวมเป็นมูลค่ากว่า ๓๙ ล้านบาท
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม พัฒนางานเพื่อช่วยเหลือประชาชน ให้เข้าถึงความยุติธรรม
วันจันทร์ที่ 28 ตุลาคม 2562
“ยุติธรรม” ประชุมคณะกรรมการกองทุนยุติธรรม พัฒนางานเพื่อช่วยเหลือประชาชน ให้เข้าถึงความยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๓
ในวันจันทร์ที่ ๒๘ ตุลาคม ๒๕๖๒ เวลา ๑๔.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๓ โดยมี นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้บริหารกระทรวงยุติธรรม และ คณะกรรมการผู้ทรงคุณวุฒิ เข้าร่วมฯ เพื่อทราบการปฏิบัติงานตามภารกิจของกองทุนยุติธรรม ผลการดําเนินงานการประเมินผลทุนหมุนเวียนประจําปีบัญชี ๒๕๖๒ ความคืบหน้าการจ้างเหมาบริการรวบรวมข้อมูลและตรวจสอบบัญชีกองทุนยุติธรรม รายงานผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ รวมถึงแผนปฏิบัติการและโครงการตามแผนใช้จ่ายกองทุนยุติธรรมประจําปีงบประมาณ พ.ศ. ๒๕๖๓
นอกจากนี้ร่วมพิจารณา ปฏิทินการประชุมคณะอนุกรรมการและคณะกรรมการกองทุนยุติธรรม ประจําปีงบประมาณ พ.ศ. ๒๕๖๓ อีกทั้งการร่างแผนปฏิบัติการดิจิทัลกองทุนยุติธรรม ฉบับที่ ๒ (พ.ศ. ๒๕๖๓ – ๒๕๖๖) และการปรับปรุงคําสั่งแต่งตั้งคณะอนุกรรมการบริหารกองทุนยุติธรรม ทั้งนี้ที่ประชุมมีมติเห็นชอบตามที่ฝ่ายเลขานุการฯเสนอ และร่วมกันหาแนวทางในประเด็นต่างๆ เพื่อให้ประชาชนสามารถเข้าถึงกระบวนการยุติธรรม ได้อย่างรวดเร็ว ทั่วถึง และเป็นธรรม
รัฐบาลไทย-ข่าวทำเนียบรัฐบาล-​รองนายกฯ ฉัตรชัย ชื่นชม อย. ยุคใหม่ เน้นทำงานเชิงรุกสร้างการรับรู้ตรวจอย. ด้วยตัวเอง
วันอาทิตย์ที่ 17 มิถุนายน 2561
​รองนายกฯ ฉัตรชัย ชื่นชม อย. ยุคใหม่ เน้นทํางานเชิงรุกสร้างการรับรู้ตรวจอย. ด้วยตัวเอง
รองนายกรัฐมนตรี พลเอกฉัตรชัย สาริกัลยะ ชื่นชมผลการดําเนินงาน อย. ยุคใหม่ มีประสิทธิภาพมีการดําเนินงานเชิงรุกในการเฝ้าระวังผลิตภัณฑ์สุขภาพหลังออกสู่ตลาด กําชับเร่งสร้างการรับรู้ตรวจเลข อย.
รองนายกรัฐมนตรี พลเอกฉัตรชัย สาริกัลยะ ชื่นชมผลการดําเนินงาน อย. ยุคใหม่ มีประสิทธิภาพมีการดําเนินงานเชิงรุกในการเฝ้าระวังผลิตภัณฑ์สุขภาพหลังออกสู่ตลาด กําชับเร่งสร้างการรับรู้ตรวจเลข อย.
ที่กระทรวงสาธารณสุข พลเอกฉัตรชัย สาริกัลยะ รองนายกรัฐมนตรีได้กล่าวชื่นชมผลการการดําเนินงานของ อย. ในการประชุมผู้บริหารกระทรวงสาธารณสุขวาระพิเศษ ว่าจากการทํางานเชิงรุกเพิ่มความเข้มแข็งการตรวจสอบเฝ้าระวังผลิตภัณฑ์สุขภาพหลังออกสู่ตลาด (Post -Marketing) ได้ร่วมมือกับ กสทช. สามารถระงับโฆษณาที่โอ้อวดเกินจริงทางวิทยุโทรทัศน์ และอินเตอร์เน็ตได้ทันที จํานวน 287 รายการ ภายในระยะเวลา 1 เดือน (4 พ.ค. 61- 8 มิ.ย. 61) เร่งดําเนินการการตรวจประเมินสถานที่ผลิตเครื่องสําอางทั่วประเทศ 20,000 แห่ง ภายใน 3 เดือน (1 มิ.ย. 61- 31 ส.ค. 61) และมีการดําเนินพิจารณาอนุญาตผลิตภัณฑ์สุขภาพออกสู่ตลาดเป็นไปอย่างรวดเร็ว สามารถลดระยะเวลาการพิจารณาอนุญาตผลิตภัณฑ์ได้ถึงร้อยละ 20.82 มีการพัฒนาระบบ e-Service เพื่อรองรับการบริการประชาชน มีศูนย์ให้คําปรึกษาผลิตภัณฑ์สุขภาพแบบเบ็ดเสร็จ OSSC ที่สามารถรับเข้า-ส่งออกคําขอและชําระเงิน ณ จุดเดียว พร้อมทั้งจัดทําคู่มือเพื่อให้ความรู้แก่ประชาชน
นอกจากนี้ยังตั้งเป้าการดําเนินงานเชิงรุกในการเร่งสร้างการรับรู้และความเข้าใจให้ประชาชนรู้เท่าทันผลิตภัณฑ์สุขภาพ ผ่าน Line FDAthai รวมถึงสร้างความร่วมมือกับเครือข่ายภาครัฐและประชาชน อาทิ กระทรวงดิจิทัลเพื่อเศรษฐกิจและสังคม, กสทช., สคบ., นักสืบไซเบอร์ เครือข่ายเพจออนไลน์ต่าง ๆ ในการร่วมเผยแพร่ข้อมูลข่าวสาร นอกจากนี้ อย.ยังมีแผนการดําเนินงานเชิงรุกโดยการนํา QC Code มาใช้ในการตรวจสอบความถูกต้องในการขึ้นทะเบียน โฆษณา และให้ความรู้อีกด้วย ประชาชนสามารถเข้าไปตรวจสอบได้ด้วยตัวเองที่แอพพลิเคชั่น Oryor Smart Application ทั้งระบบ Android และ IOS
พลเอกฉัตรชัย ยังให้แนวทางในการเผยแพร่ความรู้สู่ประชาชนเกี่ยวกับการตรวจสอบเลขหมาย อย. ว่ามีประชาชนบางส่วนที่ยังไม่ทราบวิธีการ และช่องทางในการตรวจสอบ ได้สั่งการสํานักงานคณะกรรมการอาหารและยาใช้กลยุทธ์เพื่อเพิ่มการรับรู้ให้กับประชาชนในการตรวจสอบเลขหมายได้ด้วยตัวเอง โดยใช้เครื่องมือหลักที่มีอยู่แล้ว ไม่ว่าจะเป็น อสม . หรือ รพ.สต. ในการเผยแพร่ความรู้เรื่องนี้ให้เข้าถึงประชาชน กระจายข้อมูลออกไปได้มากที่สุด และใช้เทคโนโลยีสารสนเทศให้เกิดประโยชน์ในการตรวจสอบ อย.
********************************* 17 มิถุนายน 2561
รัฐบาลไทย-ข่าวทำเนียบรัฐบาล-กรมบัญชีกลางเผยผลการจัดส่งยาให้ผู้ป่วยที่บ้าน ในช่วงโควิด-19  [กระทรวงการคลัง]
วันพุธที่ 3 มิถุนายน 2563
กรมบัญชีกลางเผยผลการจัดส่งยาให้ผู้ป่วยที่บ้าน ในช่วงโควิด-19  [กระทรวงการคลัง]
กรมบัญชีกลางเผยผลการจัดส่งยาให้ผู้ป่วยที่บ้าน ในช่วงโควิด-19
กรมบัญชีกลางสรุปผลการดําเนินงานการส่งยาให้แก่ผู้ป่วยสิทธิสวัสดิการค่ารักษาพยาบาลข้าราชการ เพื่อหลีกเลี่ยงความเสี่ยงในการเดินทางมายังสถานพยาบาล ในช่วงการแพร่ระบาดของโรคโควิด-19
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลางได้สนับสนุนมาตรการ Social Distancing ของรัฐบาล โดยให้ผู้ป่วยเก่าที่ใช้สิทธิสวัสดิการค่ารักษาพยาบาลข้าราชการ สามารถรับยาที่บ้าน เพื่อลดความเสี่ยงในการเดินทางไปยังสถานพยาบาล ในช่วงที่เกิดการแพร่ระบาด
ของโรคโควิด-19 ซึ่งขณะนี้มีสถานพยาบาลได้ดําเนินการส่งยาไปยังที่พักอาศัยของผู้ป่วยแล้ว จํานวน 99,596 ราย จากสถานพยาบาลที่เข้าร่วมโครงการ 491 แห่ง
“ลําดับสถานพยาบาลที่มีผู้ป่วยรับยาที่บ้านสูงสุด 5 ลําดับแรก ได้แก่ 1.โรงพยาบาลพระมงกุฎเกล้า จํานวน 4,618 ราย 2.โรงพยาบาลมหาราชนครเชียงใหม่ จํานวน 3,936 ราย 3.โรงพยาบาลพุทธชินราช จํานวน 2,228 ราย 4.โรงพยาบาลน่าน จํานวน 1,623 ราย และ 5.โรงพยาบาลลําพูน จํานวน 1,600 ราย ซึ่งการดําเนินงานตามมาตรการดังกล่าว ยังคงดําเนินการอย่างต่อเนื่อง จนกว่าสถานการณ์จะกลับสู่สภาวะปกติ ทั้งนี้ กรมบัญชีกลางมีความห่วงใย และเป็นกําลังใจให้ทุกภาคส่วนในสังคม ในช่วงที่มีการแพร่ระบาดของโควิด-19 เราจะผ่านพ้นวิกฤตนี้ไปพร้อมกัน” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม หารือข้อราชการร่วมกับอัยการสูงสุด
วันศุกร์ที่ 8 ธันวาคม 2560
รองนายกรัฐมนตรีและรัฐมนตรีว่าการกระทรวงยุติธรรม หารือข้อราชการร่วมกับอัยการสูงสุด
รองนายกรัฐมนตรีและรัฐมนตรีว่าการกระทรวงยุติธรรม หารือข้อราชการร่วมกับอัยการสูงสุด
เมื่อวันศุกร์ที่ ๘ ธันวาคม ๒๕๖๐ เวลา ๐๙.๐๐ น.
ณ ห้องรับรองสํานักงานอัยการสูงสุด ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ได้หารือข้อราชการร่วมกับนายเข็มชัย ชุติวงศ์ อัยการสูงสุด ในโอกาสที่เข้ารับตําแหน่งรัฐมนตรีว่าการกระทรวงยุติธรรม
เพื่อประสานความร่วมมือด้านกระบวนการยุติธรรมระหว่าง ๒ หน่วยงาน
รัฐบาลไทย-ข่าวทำเนียบรัฐบาล-หอการค้าญี่ปุ่นพร้อมสนับสนุนรัฐบาลเพื่อส่งเสริมการค้า การลงทุน ระหว่างกันอย่างเป็นรูปธรรม
วันศุกร์ที่ 27 กันยายน 2562
หอการค้าญี่ปุ่นพร้อมสนับสนุนรัฐบาลเพื่อส่งเสริมการค้า การลงทุน ระหว่างกันอย่างเป็นรูปธรรม
หอการค้าญี่ปุ่นพร้อมสนับสนุนรัฐบาลเพื่อส่งเสริมการค้า การลงทุน ระหว่างกันอย่างเป็นรูปธรรม
วันนี้ (27 กันยายน 2562) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายชินจิ นาคาโนะ ประธานหอการค้าญี่ปุ่นประจําประเทศไทย(Japanese Chamber of Commerce : JCC) ประธานและประธานกรรมการบริหารบริษัท Sumitomo Corporation Thailand Ltd. เข้าเยี่ยมคารวะ นายวิษณุ เครืองาม รองนายกรัฐมนตรี สรุปสาระสําคัญ ดังนี้
รองนายกรัฐมนตรีแสดงความยินดีกับนายชินจิ นาคาโนะ ในโอกาสเข้ารับตําแหน่งประธานหอการค้าญี่ปุ่นประจําประเทศไทย โดยเชื่อมั่นว่า ด้วยวิสัยทัศน์และผลงานที่โดดเด่นของประธานหอการค้าญี่ปุ่นฯ จะช่วยส่งเสริมการค้า การลงทุนของทั้งสองประเทศ ส่งผลดีต่อการพัฒนา และผลประโยชน์ร่วมกันระหว่างไทยและญี่ปุ่น
ประธานหอการค้าญี่ปุ่นฯ ยินดีที่ได้พบกับรองนายกรัฐมนตรีผู้ซึ่งมีความรู้ความสามารถเป็นบุคคลหลักในด้านกฎหมายของไทย ยินดีกับพัฒนาการทางการเมืองของไทย และขอบคุณรัฐบาลไทยที่สนับสนุนและให้ความร่วมมือกับหอการค้าญี่ปุ่นประจําประเทศไทยมาอย่างต่อเนื่อง ซึ่งจะเป็นโอกาสในการเสริมสร้างความร่วมมือทางการค้า และการลงทุนระหว่างกันมากยิ่งขึ้น พร้อมเชื่อมั่นว่าภายใต้นโยบายของรัฐบาลจะส่งผลให้ไทยมีศักยภาพทางด้านเศรษฐกิจ และขยายโอกาสทางการค้ามากยิ่งขึ้น
ทั้งสองฝ่ายเห็นพ้องในการกระชับความร่วมมือทางเศรษฐกิจการค้า และการลงทุนให้ใกล้ชิดยิ่งขึ้น โดยรองนายกรัฐมนตรีขอบคุณหอการค้าญี่ปุ่นฯ และ JETRO สําหรับการจัดทํารายงานผลการสํารวจแนวโน้มเศรษฐกิจของบริษัทร่วมทุนญี่ปุ่นในไทย ผลการสํารวจดังกล่าวประกอบด้วยวิทยาศาสตร์ และการคํานวณ ที่น่าเชื่อถือ ตลอดจนเป็นการสะท้อนมุมมอง และอุปสรรคของนักลงทุนชาวญี่ปุ่นที่เข้ามาดําเนินธุรกิจในไทย อันจะประโยชน์แก่รัฐบาลในการกําหนดทิศทางของนโยบายเศรษฐกิจ เพื่อจะได้แก้ไข และเพิ่มโอกาสทางการค้าให้มากยิ่งขึ้น
พร้อมกันนี้ รองนายกรัฐมนตรียินดีที่จะนําข้อเสนอของ JCC หารือกับหน่วยงานที่เกี่ยวข้อง และได้แจ้งว่ารัฐบาลได้จัดตั้งคณะกรรมการรัฐมนตรีฝ่ายเศรษฐกิจ โดยมีนายกรัฐมนตรีเป็นประธานคณะกรรมการฯ เพื่อกําหนดและดําเนินมาตรการด้านเศรษฐกิจต่างๆ อย่างมีศักยภาพ ทั้งนี้ ทั้งสองฝ่ายได้หารือถึงข้อเสนอของ JCC ที่ต้องการให้ขับเคลื่อนนโยบาย Thailand 4.0 และ EEC อย่างต่อเนื่อง พัฒนาโครงสร้างพื้นฐานด้านคมนาคมอย่างต่อเนื่อง ส่งเสริมการค้าเสรีภายในและภายนอกภูมิภาคอาเซียน ดําเนินมาตรการด้านเศรษฐกิจในช่วงเวลาที่เหมาะสม และการส่งเสริมสภาพแวดล้อมทางธุรกิจ ซึ่งเป็นผลมาจากรายงานผลการสํารวจแนวโน้มเศรษฐกิจของบริษัทร่วมทุนญี่ปุ่นในไทย นอกจากนี้ ทั้งสองฝ่ายยังได้แลกเปลี่ยนความคิดเห็น ข้อเสนอแนะเกี่ยวกับกฎระเบียบของสํานักงานตรวจคนเข้าเมืองอีกด้วย
รัฐบาลไทย-ข่าวทำเนียบรัฐบาล-“กฤษฎา” เดินหน้านโยบายตลาดนำการผลิตยางพาราไทย เกษตรฯ เปิดโปรเจคยักษ์
วันจันทร์ที่ 25 มิถุนายน 2561
“กฤษฎา” เดินหน้านโยบายตลาดนําการผลิตยางพาราไทย เกษตรฯ เปิดโปรเจคยักษ์
“กฤษฎา” เดินหน้านโยบายตลาดนําการผลิตยางพาราไทย เกษตรฯ เปิดโปรเจคยักษ์ เชิญทูตและผู้ประกอบการยางกว่า 70 คน จาก 20 ประเทศลงพื้นที่กระบี่ - ตรัง แหล่งผลิตยางสําคัญ ป้อนข้อมูลศักยภาพการผลิตและแปรรูปยางไทย เพื่อแสดงความเป็นผู้นําผู้ผลิตยางคุณภาพ หวังขยายตลาด
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยว่า จากนโยบายของนาย กฤษฎา บุญราช รัฐมนตรีว่าการกระทรวงเกษตรและสหกรณ์ ที่ได้เน้นให้ความสําคัญกับแนวทาง “ตลาดนําการผลิต” เพื่อให้มั่นใจได้ว่าสินค้าที่ผลิตออกมานั้น ตรงตามความต้องการของตลาด มีตลาดรองรับเพื่อจําหน่าย สามารถสร้างอาชีพ ส่งผลให้เกษตรกรมีรายได้มั่นคง และมีคุณภาพชีวิตที่ดีขึ้น ซึ่งจะเป็นแนวทางให้เกษตรกรและกลุ่มเกษตรกรวางแผนการผลิตเพื่อตอบสนองกับความต้องการของตลาด จึงได้สั่งการให้กําหนดจัดการประชุมโครงการสร้างเสริมศักยภาพเพื่อขยายตลาดคู่ค้ายางพาราไทยขึ้น ณ โรงแรมดุสิตธานี กระบี่ บีช รีสอร์ท จังหวัดกระบี่ ระหว่างวันที่ 28 – 30 มิถุนายนนี้ โดยมีวัตถุประสงค์เพื่อแสดงศักยภาพความเป็นผู้นําของไทยในฐานะผู้ผลิตยางคุณภาพและการส่งออกยางพารารายใหญ่ของโลก รวมทั้งเพื่อแสวงหาพันธมิตรคู่ค้าใหม่ในตลาดยางพาราโลก ตลอดจนสร้างความมั่นใจและประชาสัมพันธ์ถึงคุณภาพมาตรฐานและความหลากหลายของยางพาราไทย ซึ่งหากประสบความสําเร็จคาดว่าประเทศไทยจะได้ตลาดคู่ค้ายางพาราเพิ่มขึ้น และเกษตรกรได้รับประโยชน์จากอุปสงค์ที่เพิ่มขึ้น พร้อมทั้งลดปัญหายางล้นตลาดและราคายางตกต่ําอีกด้วย โดยมีผู้เข้าร่วมโครงการฯ ประกอบด้วย คณะทูตานุทูตที่ประจําอยู่ที่ประเทศไทย ผู้ประกอบการยางจากต่างประเทศ โดยเฉพาะผู้นําเข้ายางรายใหม่ เช่น เม็กซิโก อินเดีย และอิหร่าน เป็นต้น
สําหรับกิจกรรมในครั้งนี้ นอกจากกระทรวงเกษตรฯ จะประชุมชี้แจงนโยบายของรัฐบาลไทย และมาตรการต่างๆ ของกระทรวงเกษตรฯ ในการพัฒนายางพาราของไทย ทั้งด้านการผลิต การแปรรูปวัตถุดิบ และผลิตภัณฑ์ยางพาราของไทยที่มีมาตรฐาน คุณภาพ และความหลากหลายของสินค้ายางพาราไทยให้นานาประเทศที่ร่วมงานครั้งนี้รับทราบแล้ว ยังมีกําหนดการลงพื้นที่ศึกษาดูงานการผลิตและแปรรูปยางทั้งระบบในพื้นที่ จ.ตรัง อาทิ การผลิตยางแผ่นรมควัน มาตรฐาน GMP ยางเกรดพรีเมี่ยม การผลิตภัณฑ์ยางอัดก้อน และการดําเนินงานของบริษัทเอกชน ผู้ผลิตผลิตภัณฑ์จากยาง และที่สําคัญ ในวันที่ 30 มิ.ย. การยางแห่งประเทศไทยจะจัดกิจกรรมเจรจาธุรกิจ (Bussiness Matching) ระหว่างสหกรณ์ กลุ่มเกษตรกรผู้ผลิตยาง กับผู้ประกอบการยางต่างประเทศ อีกด้วย
“กระทรวงเกษตรฯ คาดหวังการดําเนินการครั้งนี้ จะเพิ่มความเชื่อมั่นให้กับผู้ประกอบการยางจากต่างประเทศ ผู้นําเข้ารายใหม่ และผู้นําเข้ารายใหม่จากประเทศเดิม มากขึ้น ทั้งในเรื่องคุณภาพ มาตรฐาน และที่สําคัญ คือ ความหลากหลายของยางพาราไทย ที่ไม่เพียงการผลิตในขั้นต้นเป็นเพียงน้ํายางดิบเท่านั้น แต่ไทยสามารถพัฒนาไปสู่การแปรรูปผลิตภัณฑ์ยางพาราตามความต้องการของตลาดได้ รวมถึงคณะทูตานุทูตที่ร่วมงานครั้งนี้จะช่วยเผยแพร่และประชาสัมพันธ์ยางพาราไทยให้เป็นที่รู้จักของต่างประเทศอีกทางหนึ่งดัวย ซึ่งจะส่งผลให้เกิดการขยายช่องทางการค้าสินค้ายางพาราไทย และส่งผลต่อราคายางพาราในประเทศเพิ่มสูงขึ้นได้อีกทางหนึ่ง” นายเลิศวิโรจน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำบริษัทเทคโนโลยีชั้นนำระดับโลก เตรียมพัฒนา 5G TestBed ในพื้นที่ EEC
วันอาทิตย์ที่ 25 พฤศจิกายน 2561
รมว.กระทรวงดิจิทัลฯ นําบริษัทเทคโนโลยีชั้นนําระดับโลก เตรียมพัฒนา 5G TestBed ในพื้นที่ EEC
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะ นําทีมบริษัทยักษ์ใหญ่ 4 บริษัท ทั้งยุโรปและเอเชีย ประกอบด้วย อีริคสัน หัวเว่ย และโนเกีย และ Dassault ประเทศฝรั่งเศส เยี่ยมชมพื้นที่มหาวิทยาลัยเกษตรศาสตร์ วิทยาเขตศรีราชา จังหวัดชลบุรี เมื่อวันที่ 23 พฤศจิกายน 2561 เพื่อหารือในประเด็นสถานที่ในการทํา 5G TestBed ซึ่งกระทรวงดิจิทัลฯ มีนโยบายส่งเสริมและเร่งรัดการใช้เทคโนโลยี 5G สําหรับประเทศไทย ในระยะแรกมีแผนการจัดตั้ง 5G TestBed ซึ่งเป็นความร่วมมือของภาคส่วนต่างๆ ทั้งในและต่างประเทศที่เกี่ยวข้อง อาทิ สถาบันการศึกษา สถาบันวิจัย Startups ผู้ประกอบการโทรคมนาคม ผู้พัฒนาซอฟต์แวร์และแพลตฟอร์ม เป็นต้น เพื่อยกระดับประเทศไทยให้เป็นผู้นําด้านนวัตกรรมดิจิทัล บนเทคโนโลยี 5G โดยจะเป็น 5G TestBed ที่ใหญ่ที่สุดแห่งหนึ่งในภูมิภาคเอเชีย สําหรับ 5G TestBed แห่งนี้ ซึ่งจะจัดตั้งที่มหาวิทยาลัยเกษตรศาสตร์ วิทยาเขตศรีราชา จะเป็นศูนย์กลางการทดสอบเทคโนโลยี 5G สําหรับประเทศไทย โดยมีแผนการทําการทดสอบภาคสนาม (5G Field Trials) ตั้งแต่บัดนี้เป็นต้นไป ซึ่งการทดสอบการใช้ประโยชน์ 5G (5G Use Cases) อาทิ Tele Medicine  Smart Manufacturing Smart Bus ตลอดจน Autonomous Vehicle เป็นต้น
********************